Η **Ατλετίκ Κλαμπ Αμιάν Φουτμπόλ**, συντομευμένη σε **ΑΚ Αμιάν** είναι γαλλική ποδοσφαιρική ομάδα με έδρα την πόλη Αμιάν στην Πικαρδία. Η ομάδα αγωνίστηκε για την σεζόν 2013-2014 στο CFA, τέταρτη κατηγορία του γαλλικού ποδοσφαίρου.

Ιστορία
-------

* 1977 : Ίδρυση της Ατλετίκ Κλαμπ Αμιάν Φουτμπόλ
* 1999 : Πρώτη άνοδος στην Ντιβιζιόν ντ'Ωνέρ
* 2004 : Πρωταθλήτρια Πικαρδίας και πρώτη άνοδος στο CFA 2
* 2011 : Πρώτη άνοδος στο CFA
* 2013 : Πρώτη συμμετοχή στην φάση των 64 του Κυπέλλου Γαλλίας

### Τα ξεκινήματα στα τοπικά πρωταθλήματα (1977-2004)

Η Αμιάν Ατλετίκ Κλαμπ Φουτμπόλ ιδρύθηκε το 1977 στη συνοικία Πιζονιέ, στα βόρεια προάστια της πόλης Αμιάν. Συμμετείχε, τότε, στα τοπικά πρωταθλήματα που διοργανώνονταν από την Ένωση Ποδοσφαίρου Πικαρδίας. Η ομάδα σταδιακά άρχισε να ανεβαίνει τις κατηγορίες των τοπικών πρωταθλημάτων φτάνοντας να αγωνίζεται σε περιφερειακό επίπεδο πρωταθλημάτων. Το 1998, ο Ρασίντ Χαμντάν ανέλαβε την προεδρία του συλλόγου, ενώ στη συνέχεια με το πέρας της σεζόν 1998-1999, ο σύλλογος τερμάτισε στην πρώτη θέση του ομίλου του στην Προμοσιόν ντ'Ωνέρ, παίρνοντας με αυτό τον τρόπο την άνοδο για την Ντιβιζιόν ντ'Ωνέρ, το ανώτερο επίπεδο τοπικών κατηγοριών στο γαλλικό ποδόσφαιρο, για πρώτη φορά στην ιστορία του. Για την πρώτη της σεζόν σε αυτό το επίπεδο, η ΑΚ Αμιάν βρέθηκε αντιμέτωπη με την Γ΄ Ομάδα της γειτονικής της αντιπάλου, Αμιάν ΣΚ. Η Αμιάν ΣΚ επιβλήθηκε με σκορ 2-1 στην εντός έδρας αναμέτρηση, ενώ η αναμέτρηση που διεξήχθη στην έδρα της ΑΚ Αμιάν ολοκληρώθηκε με ισόπαλο σκορ 2-2. Η ομάδα τερμάτισε δωδέκατη σε σύνολο δεκατεσσάρων ομάδων, δηλαδή πρώτη υποβιβαζόμενη, με έναν μόλις βαθμό διαφοράς από την ΑΦΚ Κομπιένι και την ΟΣ Αιγί-συρ-Σομ, επιστρέφοντας έτσι στην Προμοσιόν ντ'Ωνέρ.

Τον Ιούνιο του 2000, ο Αζούζ Χαμντάν, αδερφός του προέδρου, ανέλαβε χρέη προπονητή της ομάδας. Στη συνέχεια, οι *Amiénois* κατέκτησαν εκ νέου την πρώτη θέση του ομίλου τους στην Προμοσιόν ντ'Ωνέρ και προβιβάστηκαν στην Ντιβιζιόν ντ'Ωνέρ για την σεζόν 2001-2002. Αυτή την φορά κατάφερε να εξασφαλίσει την παραμονή στην κατηγορία τερματίζοντας στην τέταρτη θέση της τελικής κατάταξης του πρωταθλήματος, με μία νίκη με σκορ 2-0 και μία ήττα με σκορ 1-2 απέναντι στην Γ΄ Ομάδα της Αμιάν ΣΚ. Την επόμενη σεζόν, η ΑΚ Αμιάν παρέμεινε στις πρώτες θέσεις του βαθμολογικού πίνακα τερματίζοντας στην έκτη θέση. Τελικά, η ομάδα κατάφερε να πετύχει την άνοδό της στο CFA 2, το τελευταίο επίπεδο των εθνικών κατηγοριών του γαλλικού ποδοσφαίρου, με το τέλος της σεζόν 2003-2004, τερματίζοντας πρωταθλήτρια Πικαρδίας με δεκατρείς βαθμούς προβάδισμα έναντι της ΟΣ Σαντιγί.

### Άνοδος στα εθνικά πρωταθλήματα (από το 2004)

Για την πρώτη της σεζόν σε πρωτάθλημα εθνικού επιπέδου, η ΑΚ Αμιάν βρέθηκε αντιμέτωπη, αυτή την φορά, με την Β΄ Ομάδα της Αμιάν ΣΚ. Η προσαρμογή στην κατηγορία ήταν δύσκολη για την ομάδα της Αμιάν, η οποία υποβιβάστηκε με το πέρας της σεζόν, παρά μία νίκη με σκορ 2-0 και μία ισοπαλία με σκορ 1-1 απέναντι στην γείτονά της. Άμεσα, η ΑΚ Αμιάν επέστρεψε στο CFA 2, καταφέρνοντας να διατηρηθεί στην κατηγορία με το πέρας της σεζόν 2006-2007, έχοντας τερματίσει στην έβδομη θέση του ομίλου της. Η ομάδα συνέχισε τις καλές της επιδόσεις, χάνοντας για λίγο την άνοδο στη διάρκεια της σεζόν 2007-2008, τερματίζοντας στη δεύτερη θέση πίσω από την Νουαζί-λε-Σεκ ΟΜ93, με μόνη την πρώτη θέση να δίνει την άνοδο στην παραπάνω κατηγορία. Τελικά, η ομάδα κατάφερε να πετύχει την άνοδό της στο CFA με το τέλος της σεζόν 2010-2011.

Η ΑΚ Αμιάν κατάφερε να παραμείνει στο CFA για την πρώτη της σεζόν στην κατηγορία, ενώ έφτασε στη συνέχεια, στη διάρκεια της σεζόν 2012-2013, ως την φάση των 64 του Κυπέλλου Γαλλίας για πρώτη φορά στην ιστορία της. Η ΑΚ Αμιάν κλήθηκε να αντιμετωπίσει την ομάδα της Λιγκ 1, Εβιάν-Τονόν-Γκαγιάρ, στις 5 Ιανουαρίου 2013. Οι *Amiénois* αποκλείστηκαν στην διαδικασία των πέναλτι έπειτα από μία ισόπαλη αναμέτρηση 1-1 στην κανονική της διάρκεια. Η ομάδα επανέλαβε το επίτευγμα αυτό την αμέσως επόμενη σεζόν, αποκλειόμενη αυτή την φορά από την Λιλ ΟΣΚ, η οποία βρισκόταν τότε στην τρίτη θέση της Λιγκ 1, γνωρίζοντας την ήττα με σκορ 3-1 αφότου βρέθηκε να προηγείται στο σκορ.

Διακρίσεις
----------

Οι διακρίσεις της ΑΚ Αμιάν αποτελούνται από έναν τίτλο σε τοπικό επίπεδο, αυτόν του πρωταθλητή Πικαρδίας που κατακτήθηκε το 2004. Σε εθνικό επίπεδο, η ομάδα κατέκτησε μία φορά την πρώτη θέση του ομίλου της στο CFA 2, χωρίς ωστόσο να έχει κατακτήσει την διοργάνωση.


Διακρίσεις της ΑΚ Αμιάν σε επίσημες διοργανώσεις| Εθνικές διοργανώσεις | Τοπικές διοργανώσεις |
| --- | --- |
| Πρωταθλήματα* Πρωτάθλημα Γαλλίας D4
	+ Καλύτερη επίδοση: 8η στον όμιλό της το 2012 και το 2014
* Πρωτάθλημα Γαλλίας D5
	+ Νικήτρια ομίλου: 2011

Κύπελλα* Κύπελλο Γαλλίας
	+ Καλύτερη επίδοση: φάση των 64 το 2013 και το 2014
 | Πρωταθλήματα* Ντιβιζιόν ντ'Ωνέρ Πικαρδίας (1)
	+ Πρωταθλήτρια: 2004
* Προμοσιόν ντ'Ωνέρ Πικαρδίας
	+ Νικήτρια ομίλου: 1999 και 2001

Κύπελλα* Κύπελλο Πικαρδίας (1)
	+ Νικήτρια: 2007
 |

Παραπομπές
----------

1. ↑  Minister of Youth Affairs and Sports: (Γαλλικά) *recensement des équipements sportifs, espaces et sites de pratiques en France*.
2. ↑  «« Notre réputation n'est plus justifiée » Rachid Hamdane, président de l'Amiens AC». *Le Parisien*. 15 Απριλίου 2000.
3. 1 2  «DH Picardie - 2000». footballenfrance.fr. Αρχειοθετήθηκε από το πρωτότυπο στις 27 Δεκεμβρίου 2013. Ανακτήθηκε στις 22 Σεπτεμβρίου 2014.
4. ↑  Azouz Hamdane. «Mes débuts». Athlétic Club Amiens Football.  Εξωτερικός σύνδεσμος στο `|publisher=` (βοήθεια)
5. ↑  «DH Picardie - 2002». footballenfrance.fr. Αρχειοθετήθηκε από το πρωτότυπο στις 28 Δεκεμβρίου 2013. Ανακτήθηκε στις 22 Σεπτεμβρίου 2014.
6. ↑  «DH Picardie - 2003». footballenfrance.fr. Αρχειοθετήθηκε από το πρωτότυπο στις 28 Δεκεμβρίου 2013. Ανακτήθηκε στις 22 Σεπτεμβρίου 2014.
7. ↑  «DH Picardie - 2004». footballenfrance.fr. Αρχειοθετήθηκε από το πρωτότυπο στις 28 Δεκεμβρίου 2013. Ανακτήθηκε στις 22 Σεπτεμβρίου 2014.
8. ↑  «CFA 2 Gr. H 2005». footballenfrance.fr. Αρχειοθετήθηκε από το πρωτότυπο στις 19 Απριλίου 2014. Ανακτήθηκε στις 23 Σεπτεμβρίου 2014.
9. ↑  «CFA 2 Gr. H 2007». footballenfrance.fr. Αρχειοθετήθηκε από το πρωτότυπο στις 19 Απριλίου 2014. Ανακτήθηκε στις 23 Σεπτεμβρίου 2014.
10. ↑  «CFA 2 Gr. A 2008». footballenfrance.fr. Αρχειοθετήθηκε από το πρωτότυπο στις 20 Ιουλίου 2013. Ανακτήθηκε στις 23 Σεπτεμβρίου 2014.
11. ↑  «CFA 2 Gr. A 2011». footballenfrance.fr. Αρχειοθετήθηκε από το πρωτότυπο στις 10 Οκτωβρίου 2014. Ανακτήθηκε στις 23 Σεπτεμβρίου 2014.
12. ↑  «Amiens AC / Evian Thonon Gaillard». Athlétic Club Amiens.
13. ↑  «Evian a eu chaud». Eurosport. Αρχειοθετήθηκε από το πρωτότυπο στις 1 Ιουλίου 2013. Ανακτήθηκε στις 23 Σεπτεμβρίου 2014.
14. ↑  «Football - Coupe de France». *L'Équipe*. Αρχειοθετήθηκε από το πρωτότυπο στις 24 Δεκεμβρίου 2013. Ανακτήθηκε στις 23 Σεπτεμβρίου 2014.
15. ↑  Sophie Roguez (6 Ιανουαρίου 2014). «L'entame était amiénoise, la qualification est lilloise». *Le Courrier picard*.
16. ↑  «Résumé Amiens AC 1 - 3 Lille OSC». Eurosport.
17. ↑  «Amiens AC 1 - 3 Lille OSC (1-3), le résumé». *L'Équipe*. Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 23 Σεπτεμβρίου 2014.

Επίσημη Ιστοσελίδα
------------------

* (Γαλλικά) Επίσημη Ιστοσελίδα


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Athlétic Club Amiens Football  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |